Diari Oficial de la Generalitat Valenciana


Sumari del DOGV 3022, del 26-06-1997 (1997/7970)

ORDRE de 9 de maig de 1997, de la Conselleria de Cultura, Educació i Ciència, per la qual s'estableixen els ensenyaments del Conservatori Superior de Música i es disposa el funcionament del Conservatori Professional de Música, ambdós de València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3022

Data del DOGV
:   26-06-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7970


Data del document
:   09-05-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 9 de maig de 1997, de la Conselleria de Cultura, Educació i Ciència, per la qual s'estableixen els ensenyaments del Conservatori Superior de Música i es disposa el funcionament del Conservatori Professional de Música, ambdós de València. [97/L7970]  
El Decret 156/1997, de 22 d'abril, publicat en el Diari Oficial de la Generalitat Valenciana de 29 d'abril, ha transformat el Conservatori Superior de Música Joaquín Rodrigo i ha creat, per desdoblament d'aquest, un conservatori de grau professional.  
En virtut d'això, i fent ús de les atribucions que em confereix la disposició final primera del Decret 156/1997, i l'article 35 de la Llei 5/1983, de 30 de desembre, de Govern Valencià,  
ORDENE  
Primer  
El Conservatori Superior de Música de València, codi 75388877, impartirà els ensenyaments de grau superior de música de les següents especialitats: arpa, cant, clarinet, clau, composició, contrabaix, direcció de cor, direcció d'orquestra, fagot, flauta, guitarra, musicologia, oboè, orgue, pedagogia musical, percussió, piano, saxòfon, trombó, trompa, trompeta, tuba, viola, violí i violoncel.  
Segon  
El Conservatori Professional de Música núm. 2 de València, codi 48975976, impartirà els ensenyaments de grau professional de música de les següents especialitats: arpa, clarinet, clau, contrabaix, fagot, flauta, guitarra, oboè, percussió, piano, saxòfon, trombó, trompa, trompeta, tuba, viola, violí i violoncel. Així mateix, impartirà el grau mitjà de cant i d'orgue.  
Tercer  
Els conservatoris professionals dependents de corporacions locals i els centres autoritzats adscrits al Conservatori Superior Joaquín Rodrigo de València, quedaran adscrits, a efectes administratius, al Conservatori Professional numero 2 de València.  
DISPOSICIONS TRANSITORIES  
Primera  
El professorat a què es refereix la disposició addicional segona del Decret 156/1997 continuarà atenent els ensenyaments musicals corresponents al pla de 1996, segons la normativa pròpia del citat pla d'estudis, fins la seua extinció per la culminació del procés d'implantació dels nous ensenyaments.  
Segona  
La implantació efectiva de les especialitats autoritzades en cadascun dels centres s'efectuarà de conformitat amb el procés establert en el Reial Decret 1.487/1994, d'1 de juliol, pel qual es modifica i completa el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu establert per la Llei Orgànica 1/1990, de 3 d'octubre.  
Tercera  
El Conservatori Superior continuarà autoritzat per a impartir els ensenyaments de grau superior establerts en el Decret 2.618/1966, de 10 de setembre, fins l'extinció dels esmentats ensenyaments, segons el calendari d'aplicació de la Llei d'Ordenació General del Sistema Educatiu. Així mateix, el Conservatori Professional de València continuarà autoritzat per a impartir les especialitats de grau elemental i mitjà, establertes en l'esmentat decret, que s'hi estaven impartint.  
DISPOSICIONS FINALS  
Primera  
Es faculten les direccions generals de Centres Docents, d'Ordenació i Innovació Educativa i Política Lingüística, de Personal, i Secretaria General, perquè, en l'àmbit de les seues respectives competències adopten les mesures necessàries per al compliment del que s'estableix en aquesta ordre.  
Segona  
Aquesta disposició entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes acadèmics s'entenen referits al curs escolar 1997/98.  
València, 9 de maig de 1997  
El conseller de Cultura, Educació i Ciència,  
FRANCISCO E. CAMPS ORTIZ